Here is a page extracted from Wikipedia that may contain CSS, HTML, and a lot of unformatted text.

Title: Radio Grillo
Content: Radio Grillo fue una emisora de radio libre de Zaragoza en Aragón.

Historia
As emisions prencipian en febrero de 1983 dende a seu de Compañeros Constructores en a Plaza Sant Miguel.

En prencipiar o prochecto radiofonico, l'equipamiento tecnico yera un microfono, una pletina, un radiocaset d'auto y dos chiradiscos. L'emisor heba estau autoconstruyíu por Manuel Aguirrezabal “Lolo”, o tecnico de Radio Paraíso de Pamplona que tamién en heba construyíu dos ta Eguzki Irratia y Xorroxin Irratia. Con tot y con ixo, a poca potencia de l'emisor y, más que más, a mala ubicación d'os estudios empachó que plegasen  en toda a ciudat.

Radio Grillo marcha contino t'a carrera Heroísmo d'o Casco Viello, puesto d'emisión dica a fin de 1984. Dimpués d'un periodo d'ature, tornan por zaguera vegada t'as ondas en 1995, agora dende a Plaza Roma, ta poco dimpués trancar a radio ta cutio.

Os trastes tecnicos de Radio Grillo ferán honra ta que bells meses dimpués d'o suyo tranque apareixca un atra Radio Libre en a ciudat, clamada Radio Carcoma.

Definición y programación
Radio Grillo s'autodefiniba como “no profesional, autochestionaria, autonoma y participativa. O nuestro compromís ye espardir a realidat sin cortapisas y as opinions sin limitacions”.

En a suya programación amás de conteníus musicals se trobaba o movimiento contra a OTAN, Colectivo de Apoyo a Presos Políticos de Aragón (CAPPA), Frente Feminista, Liga Comunista Revolucionaria (LCR) y asinas-asinas. En bells momentos se plegó en as seis horas d'emisión diaria, una fita a ran estatal.

Primer Radio Libre de Zaragoza

En mayo 1983 se desembolicó a VI Trobada Estatal de Radios Libres en Villaverde (Madrit), d'an que se quitó un manifiesto que esferenciaba entre Radios Libres y Radios Independients por as suyas fins. Zaragoza bi estió representada por Radio Grillo.

Radio Grillo estió a primer emisora zaragozana que sinyó o Manifiesto de Villaverde, por o que puede decir-se a primer Radio Libre d'a ciudat. Tamién en ye de tot Aragón.

Se veiga tamién 
 Federación Aragonesa de Radios Libres
 Radio Libre
 Radio Carcoma

Vinclos externos 
  Historia d'as Radios Libres en Zaragoza Rebelde

Emisoras de radio d'Aragón
Emisoras de radio en castellano